CELEX: 62020TN0628
Language: mt
Date: 2020-10-16 00:00:00
Title: Kawża T-628/20: Rikors ippreżentat fis-16 ta’ Ottubru 2020 – Ryanair vs Il-Kummissjoni

30.11.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 414/47
            
         
      Rikors ippreżentat fis-16 ta’ Ottubru 2020 – Ryanair vs Il-Kummissjoni
      (Kawża T-628/20)
      (2020/C 414/69)
      Lingwa tal-kawża: l-Ingliż
      
         Partijiet
      
      
         Rikorrenti: Ryanair DAC (Swords, l-Irlanda) (rappreżentanti: F. Laprévote, E. Vahida, V. Blanc, I. Metaxas-Maranghidis u S. Rating, lawyers)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-Deċiżjoni (UE) tal-Kummissjoni Ewropea tal-31 ta’ Lulju 2020 dwar l-Għajnuna tal-Istat SA. 57659 – Spanja – Fond ta’ Rikapitalizzazzjoni (1) u
               
            
                  —
               
               
                  tikkundanna lill-Kummissjoni Ewropea għall-ispejjeż
               
            Ir-rikorrenti talbet ukoll li r-rikors tagħha jiġi ddeterminat bil-proċedura mħaffa skont l-Artikolu 23a tal-Istatut tal-Qorti tal-Ġustizzja.
      
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka ħames motivi.
      
                  1.
               
               
                  L-ewwel motiv, huwa bbażat fuq ksur mill-Kummissjoni Ewropea tad-dispożizzjonijiet speċifiċi tat-TFUE u tal-prinċipji ġenerali tad-dritt tal-Unjoni dwar il-projbizzjoni ta’ diskriminazzjoni, il-libertà li jiġu pprovduti servizzi u l-libertà ta' stabbiliment li Il-liberalizzazzjoni tat-trasport bl-ajru fl-Unjoni Ewropea ilha mġebbda sa mill-aħħar tas-snin 80. Il-liberalizzazzjoni tas-suq tat-trasport bl-ajru fl-Unjoni Ewropea ppermettiet it-tkabbir ta’ linji tal-ajru bi prezzijiet baxxi li huma tassew pan-Ewropej. Billi awtorizzat lil Spanja tirriżerva għajnuna għal kumpanniji stabbiliti fi Spanja, il-Kummissjoni Ewropea injorat id-danni kkawżati mill-kriżi COVID-19 lil-linji tal-ajru pan-Ewropej u r-rwol tagħhom fil-konnettività tal-ajru fi Spanja. L-Artikolu 107(3) (b) TFUE jipprovdi għal eċċezzjoni għall-projbizzjoni ta’ għajnuna mill-Istat skont l-Artikolu 107(1) TFUE, iżda ma jipprovdix eċċezzjoni għar-regoli u l-prinċipji l-oħra tat-TFUE.
               
            
                  2.
               
               
                  It-tieni motiv, huwa bbażat fuq l-allegazzjoni li l-Kummissjoni Ewropea applikat ħażin l-Artikolu 107(3)(b) TFUE, billi kisret l-obbligu ta’ bbilanċjar tal-effetti benefiċjarji tal-għajnuna kontra l-effetti sfavorevoli tagħha fuq il-kundizzjonijiet tal-kummerċ u ż-żamma ta’ kompetizzjoni mhux distorta (jiġifieri l-“kriterju ta’ bbilanċjar”).
               
            
                  3.
               
               
                  It-tielet motiv, huwa bbażat fuq l-allegazzjoni li l-Kummissjoni Ewropea ċaħdet lilha nnifisha mid-diskrezzjoni tagħha fil-monitoraġġ tal-għajnuna mill-Istat u wettqet żball ta’ liġi billi awtorizzat lil Spanja teżerċita diskrezzjoni l-għażla tal-benefiċjarji tal-iskema ta’ għajnuna.
               
            
                  4.
               
               
                  Ir-raba’ motiv, huwa bbażat fuq l-allegazzjoni li l-Kummissjoni Ewropea ma bdietx proċedura ta’ investigazzjoni formali minkejja diffikultajiet serji u kisret id-drittijiet proċedurali tar-rikorrenti.
               
            
                  5.
               
               
                  Il-ħames motiv, huwa bbażat fuq il-ksur mill-Kummissjoni tal-obbligu ta’ motivazzjoni tad-deċiżjoni tagħha.
               
            
         (1)  ĠU 2020, C 269, p. 8.